
Produžetak konkursa za učešće na Godišnjoj izložbi Dizajn sekcije

Poštovane članice i članovi Udruženja,
Obaveštavamo vas da je konkurs za učestvovanje na Godišnjoj izložbi Dizajn sekcije 2025 produžen. Izvinjavamo se što nismo bili u mogućnosti da ovo obaveštenje ranije objavimo, budući da nismo imali potvrđen izlagački termin u vrlo kratkom roku. Kao što znate, prošlogodišnja izložba Sekcije nije mogla biti održana u očekivanom izlagačkom prostoru i terminu zbog objektivnih razloga. Međutim, uspeli smo da ugovorimo njeno održavanje za sredinu 2026. godine.
Tema izložbe je slobodna, a akcenat je na prezentaciji aktuelnog stvaralaštva na polju dizajna. Datum i mesto održavanja izložbe biće naknadno objavljeni. Konkurs je otvoren do 30. aprila 2026.
Na konkursu mogu učestvovati redovni članovi svih sekcija Udruženja. Konkuriše se sa realizovanim i idejnim projektima iz svih oblasti dizajna nastalim u protekle dve godine. Svaki autor može konkurisati sa dva rada.
Slike ili fotografije radova se dostavljaju na adresu dizajnsekcija@gmail.com (JPEG, duža stranica 15cm, 300dpi, RGB). Isti prilozi biće upotrebljeni i za katalog. Uz grafički materijal potrebno je poslati popunjen prijavni formular koji se nalazi u prilogu.
Kotizaciju za učešće u katalogu, u iznosu od 2.000 dinara, plaćaju samo autori čiji rad bude selektovan. Sredstva od kotizacije biće namenjena finansijskoj podršci funkcionisanju Udruženja, a katalog će ove godine biti pripremljen u digitalnom obliku. Svi radovi koji prođu selekciju treba da budu opremljeni za galerijsko izlaganje (troškove opreme snose autori):
· radovi koji se izlažu na zidu treba da budu B2 (50×70cm) formata, vertikalne ili horizontalne orijentacije, uramljeni ili kaširani, spremni za kačenje;

· radovi koji se izlazu na postamentu ili u slobodnom prostoru treba da budu spremni (opremljeni) za tu vrstu izlaganja – izvedena dizajnerska dela, kao i makete se izlažu originalnoj formi i formatu (dimenzijama).

Konkurisanjem za Godišnju izložbu kandidati se obavezuju pod moralnom i materijalnom odgovornošću da su autori priloženih radova. Organizatori nisu odgovorni za kršenje prava intelektualne svojine kod trećih lica.
Članovi Odbora Dizajn sekcije vršiće selekciju konkursnih radova i selekciju rada za nagradu izložbe. U toku održavanja izložbe biće organizovano glasanje za izbor najboljeg rada po mišljenju publike.
Takođe, najavljujemo da će se naredna Godišnja izložba Dizajn sekcije održati u redovnom terminu, krajem 2026.

Srdačno,
Odbor Dizajn sekcije
